
AN  MORBT  QUI  È FOMITE  QUODAM  NASCÜNTUR,  ET  MIAS- 
MATICA  INTOXICATIONE  ( GALLICÈ  infection  ) DISSEMI- 
NANTUR,  A COINTAGIOSIS  LÉGITIMÉ  DISTINGÜENDI? 


Verbum  infeclio  jàm^  à longo  tempore,  significatione  propriâ  frue- 
batur  ; præserlim  Iransmissionem  cujusdam  virus  indicabat  : itaque 
variolis , venereo  morbo  , peste,  etc  , correpii , dicebantur  infecti  viru 
variolico,  syphilitico,  pestilente  , etc.;  sicqu<j,  hoc  infeciionis  verbo  , 
apparebat  niorbi  contagiosi  exislentia.  Ista  expressio,  sic  explanata, 
affectionibus  præcipuè  contagiosis  assignabatur. 

Numerosæ  et  accuratæ  disquisitioncs  quæ  de  naturâ  febris  flavæ 
fuerunt , injectionis  verbum  è suâ  vi  priraariâ  tandem  averterunt. 

Muiti  medici  nostræ  æfatis  hoc  verbo  morbos  désignant  quos 
non  immédiate  contacta  translates  arbitruntur.  His  morbis,  in- 
quiunt , insunt  præcipuæ  et  constantes  naturæ  : i.*  illi  nascuntur 
ubicumque  fomes  putrefactionis  adest,  siquidem  nunquàm  aliundè 
oriri  possunt  ; 2.°  multos  etiam  afficere  homines  eodem  tempore 
possunt,  etiamsi  non  adfuerint  simul  , neque  cum  aliis  versali  fue- 
rint  ad  quos  perveoeraul  morbi , sicut  febres  intermittentes  j rémit- 
tentes , biliosæ  ; djsenteria  y tjplius  y f lava  febris  y ipsaque  pestis. 

Indè  sequitur  : 

1. °  Hosce  morbos  è causis  ad  loca  pertinentibus  semper  oriundos. 

2. “  Jàm  anteà  iiominatos  morbos  in  seipsis  nuilum  includere 
germen  contagiosum  , nuilamque  vim  reproductionis. 

3. “  Ei  idcircè  illos  neque  Iransmilti,  neque  importari  posse. 

Ab  iisdem  auctoribus  vox  contagio  ad  ici  solum  exprimendum 

(letorquetur,  quo  æger  communicat  cum  aliquo  morbum  quo  ipse 
afficitur  : sic  contagio  non  ab  aëre  libero  pendet. 

Si  omni  tempore,  et  apud  omnes  populos,  et  quâcumque  re- 
gione  hæc  distinctio  sit  vera,  qualescumque  sint  ejus  auctores , cele- 
berrimi  sunt  : etenim  permagni  refcrt  ad  hominuni  utilitatem 
quôd  causas  penilùs  panderint  quæ  bas  calamitales  producunt,  fo- 
vent  et  propagant. 

Nunquàmne  morbi,  nomine  infectionis  appellati  , sunt  conta- 
giosi?  aut,  causarum  quæ  singuîis  propriæ  sunt  concursu,  nonne 
possuiit  ad  id  luctûs  aliquandô  recidere?  Hæc  est  quæstio  quæ  mihi 
proponilur,  et  quam  si  ego  solverim  , multorum  medicorum  opus 
ingeniosum  cadet  aut  firmabitur. 

Cùm  hæc  infectionis  recens  theorice  iinprimis  variorum  phæno- 
menorum  febris  flavæ  studio  adhibenda  videatur  : aut  potiùs,  cùtn 
constet  ejus  origineni  repetendam  esse  ab  historiâ  ipsius  alTectionis  , 
statim  incœplurus  sum,*ni  fallor,de  flavâ  febre,  inquirendoan  un- 
quràm  fuerit  contagiosa.  Hâc  antecedente  disquisitione  , theorice , 
sub  vero  aspectu  posita , faciliùs  ad  justam  æstiinationem  redu- 
celur. 

Sed  quia  investigationes  quas  aggredi  animus  est , alios  morbos 
infecliosos  generaliler  non  complectuntur  , ad  illos  redibo  quantum 
tempore  et  viribus  mihi  licebit. 

Europæus  juvenis , vaiens,  coloniarum  incola,  ut  se  ad  cœli  tem- 
periem  componat,  maximas  perturbaliones . in  intima  partium  fa- 
bricâ  , sibi  plerumquè  funestissimas,  exporitur.  Perpetuo  sudore 
madens,  cutis  ejus  calet , rubet , tumescit.  Hocce  morbi  initium 
sæpiùs  sequilur  prurigo  . quæ  brachia  maximè,  pectus  et  crura  sol- 
licitât : mox  apparet  eruptio  quædam  cuticularis,  pruritiis  intole- 
rabilis  socia  , ex  quà  vesiculæ  déhiscentes  , sérum  subflavum 
slillantes,  et  crustulas,  pustulis  lichenis  similes  , emittentes  , nas- 
cuntur. 

Inio  Europæus  inextinctâ  siti  ardet,  et  liquores  acidos  refrige- 
rantesque  potat  ; eo  accessit  cibi  satietas  , alimentorum  animalium 

fastidium  , os  fœtidum  , lingua  sicca  et  saburralis,  alvus  adstrictior, 
epigastri  dolor , lassitude  quâ  se  exsolvere  nequit  , nox  inquies , 
somnus  tumultuosus. 

Quod  si  hæc  symptomata  permaneant  et  ingravescant,^ir<?/7z 
flavam  sporadicam  præcurrunt  , et  periculuin  ægrotanti  imniinens 
déclarant.  Sin  autrm  ex  hoc  mobo  incolumis  discesserit,  cœli  patiens 
Europæus  dicitur  , et  in  posterùm  iisdem  causis  mortis  minimè 
frangetur. 

Flava  febris  ab  aliis  morbis  distinguitur  vclocitate  progressûs  , 
symptoniatum  gastricorum  inflammatione  intensâ,  et  quiete  in  fa- 
cullatibus  intellectîis.  Hune  statuin  vulgo  coniitantur  vomitus  pecu- 
liares,  icterus,  hæmorrhagiaeque  copiosè  profluentes. 

Vomilûs  materia  in  febri  flavâ  non  semper  eadem  est , sibique 
ipsa  dissimiÜs,  cùm  varietates  omninô  sequantur  hujus  morbi  diver- 
sas  terrninationes  ; qnæ  si  ità  consideretiir,  nunquàm  medicuin  suam 
artem  excolenlem  fallet. 

In  sporadicâ  febri  flavâ j id  est  , dùm  periodicè  ad  suum  finem 
tendit  regulariter,  si  morbus  in  sanitatem  evasurus  est , tune  vomilûs 
materia  sese  præbet  sub  formâ  liquidi  plus  aut  minus  subflavi , sed 
magis  aciduli  quàm  amari , bullarum  aëriformium  magnum  conti- 
nentis  numerum  : ex  principio  affectionis  , vomitus  suam  naturam 
non  mutant  : sed  imminuunîur  et  evanescunt  cum  acerbâ  tensione 
epigastricæ  regionis  : quo  materiæ  rejectæ  signe  , medicus  se  féliciter 
luctari  posse  morbo  judicat. 

Cùm  sævior  fit  affectio  , alterius  generis  vomitus  apparent  : ma- 
teria excreta  , sub  duabus  formis  videlur  , mulloque  difFert  alia  ab 
altéra. 

Sub  primâ  formâ  , vomilûs  materia  nigrum-violaceum  colorem 
oculis  præbet,  veluti  congeriem  coagnlalam , quæ,  in  aquam  iin- 
missa  , in  eâque  diluta  , infert  liquide  colorem  cruentum  et  ex  san- 
guine diffuse  conflatum  : hic  sanguis  concrelus  non  multûm  ab- 
similis  est  iilius  qui  in  melænâ  , aut  hæmatemesi  passivâ  effun- 
ditur.  ' 


Sub  secundâ  forma  , voniitûs  materia  est  ferè  pulveruleuta , 
nigro-cinereum  iniitans  : sæpiùs  residet  suspensa  in  liquido  mucoso 
paulatim  flavescente  : proptereàque  sinensi  atramento  non  absurdè 
hæc  materia  comparatur:  cùm  in  aquâ  diluitur,  quiescat  hoc  genus 
pulveris,  ad  imum  vasculum  sensim  it  præceps.  Si  decapuletnr , 
aliquandô  sincera  obtinetur  , sed  sæpiùs  miscetur  cnm  fragmentis 
membranæ  mucosæ  venlriculi  : si  in  aquâ  infundatur , liquido 
nullum  colorem  affert  , et  ità  perslat,  ut  nullo  modo  resolvi  queat. 

Materiæ  vomitæ  prima  species  odore  nauseoso  pungil  : secunda  est 
acris,  fauces  exacerbât,  dentes  vellicat , et  cadaverosum  odorem 
exhalat. 

Prima,  aut  sanguinis  vomitus,  grave  signum  est , attamen  non 
semper  lethale  ; at  venlriculi  iuflammati  inlensilatem  prænunliat, 
spesque  tamen  levis  salutis  superest. 

Secunda  species  venlriculi  mortificationem  certamque  mortem  in- 
dicat  : nullum  in  eo  rerum  articule  salutis  exemplum  , nullum  , idque 
iterùm  dico  : nihil  cerlius  cuicumque  hæc  vomitus  species  accidit , 
quàm  brevi  inoriendi  nécessitas. 

Symptomata  prævia  sanguinis  vomitus  sunt:  universa  horripliatio , 
membrorum  inferiorum  , aurium,  nasique  fugax  refrigeratio  : epi- 
gaslrica  regio  tenditur,  pulsus  slringitur,  aliquotiesque  irregularis 
est  ; nidorosarum  sériés  eructationum  , et  post  vomitum  debili- 
tatio  ; sed  sentit  æger  valetudinem  levatarn.  Dejectiones  sunt  f(;iè 
semper  ejusdem  naturæ  quàm  materia  vomita  : cùm  hoc  gonus 
morbi  me  invasit , hanc  vomitus  speciem  experlus  fui,  tribus  con- 
tinuis  difbus,  tanlâ  vi  afiectus,  ut,  propinquus  morli,  vix  eam  effu- 
gerim. 

Contra,  qui  verèet  plané  niger  est  vomitus,  non  accidit  nisi  post- 
quam  omnia  inflannnaloria  symptomata  ceciderunt:  aiitequàm  appa- 
real,  æger,  vanâ  doceptus  læliiiâ , proximum  sanilati  sese  crédit: 
crudelis  sanè  et  mis(  rabdis  error  quo  deluduntur  ægrotantes , quoque 
ego  ij)se  et  mei  sodales  fallebamur.  Vix  æger  ad  saniorem  vilam  sese 
rediturum  confidebat,  cùm  paulù  posl  rejicit , veluti  ruminando. 

plus  aiit  minus  liquidi  quod  indicavimus  ; cùm  emissio  se  manifeste 
prodit , mntantur  etiam  et  deformaiitur  oris  lineamenta  ; novam  di- 
lacerationern  epigastricarri  , animique  angorum  crudelem  sensum  ilia 
secumaddiicil  ; tune  icterica  sulfusio  magis  magisqiiese  ostendit;urinæ 
suppressio  seinper  permanet  ; quis  crederet  ægrum  , quem  tôt  et  tani 
graves  affîciunt  dolores  , mentis  sanitatem  integram  retinere?  Sedens  , 
æquo  animo  loquerelur,  si  sæpè  et  sæpiùs  materiæ  è ventriculo  velo- 
citer  in  aliquantulùm  spatii  erumpentes  ilium  non  disturbarent. 

Ergo  in  febri  flavâ  sporadicâ  à me  dislinguuntur  très  vomitûs 
species: 

1. ®  Acidulus  vomilus  irritationi  levissimæ  venîriculi  respondens  ; 

2. ®  Sanguineus  vomitus  quo  indicalur  intensior  irritalio; 

3. ®  Niger  vomitus,  ventriculi  mortificationem  denuntians. 

Fluidorum  elasticorum  evolutio  qui  vomitum  comitantur  auî  ante- 

cedunt , phænomenon  est  ad  quod  quantum  in  me  fuit  studii  et 
operæ  contuli.  Facta  quæ  coilegi  subveniunt  iis  qiiæ  in  meâ  disser- 
tatione  exposui  ; quibus  factis  comprobatur  horum  fluidorum  origi- 
nem  veræ  exhalationi  assignandam  esse.  Phænomenon  non  minus 
notabile,  eô  magis  quôd  singulariter  ad  febrim  flavam  pertinet,  est 
hujus  gaz  expansiü  ad  cutaneam  superficiem;  idque  multoties  certis- 
simis  signis  observavi;  sed  exemplum  imprirnis  alferendum  est  illud 
quod  mihi  D.  Chatard , medicus  verè  clarus  è Baltimore,  enarravit  : 
vidit  ægrum  febri  flavâ  afïlictum  sæpè  balneis  tepidis  lavatum  ; et 
miratus  est  aquam  ferverc  quasi  calidissimæ  ebullitioni  obtempe- 
rasset. 

Hoc  posito,  liée  mihi,  nec  cuiquaui  persuasum  erit  ejusdem 
, naturæ  haberi  posse  vomitûs  febris  flavæ  raateriam , et  virus  varioli- 
cum  , verbi  gratiâ;  si  hæc  materia,  ut  vidimus  , ità  ad  flavam  febrim 
pertinet,  lanquàm  expectoratio  ad  catarrhum  pulmonalem  , vel  effu- 
sio  serosa  ad  peritonidem , etc.,  mihiomnesassentienturquodesse  con- 
tendunt  relationis  inter  effectum  variabilem  alterationis  organitæ  et 
actionem  primitivam  virus  semper  eâdern  uaturâ  præditi , hoc  non 
concipi  J explicari  et  demonstrari  posse. 

Concludamusigitur  hujus  inateriæ  inoculationem  medicinæ  physio- 
logie æ répugna  ns  experimentum  esse.  Quis  inter  inedicos  , ad  expri- 
niendara  dysenteriæ  naturam  , materiæ  dejectionum  inoculationem 
proposuisset?  Quis  eorum , ut  certè  deprehenderet  typhi  naturam, 
sauguinem  vel  serositatem  dilFusam  in  venlriculis  cerebralibus  ino- 
culavisset?  Quis  rnedicus  , utanginæ  laryngeæ  naturam  demonstraret, 
pueris  dedisset  edendas  pseudo-membranæ  partes  ex  inflammatione 
tracheali  provenientes  ? 

Inoculatio  materiæ  vomitûs  nigri , seri  , sanguinis  , salivæque 
ægrorum  febri  flavâ  afïlictorum  , hæc  inoculatio  , inquam  , ab  iis  qui 
contagionem  negant  tani  laudata  , est  igitur  inane  experimenti  genus 
quod  non  tentari  nec  iterari  potest,  nisi  ab  hominibus  omnino  artem 
sanandi  insciis. 

lit  quia  nigritis  et  coloniarum  incolis  febris  flava  non  communi- 
catur,  adversarii  nostri  quo  facto  melioreni  suam  comprobari  opi- 
nionein  existimant  ? 

Attamen  , cùm  imraortalis  Jenner  in  aliquos  variolas  non  cadere 
observavit,  an  idcirco  asseruit  ille  exquisitus  rerum  medicarum  in- 
vestigator  hanc  alFectionem  nom  esse  contagiosam  ? Omissâ  disquisi- 
tioneotiosâ,  /e/zwer,  quantum  in  ipso  fuit,  inquisivit  curvariolæ  non 
evolverentur  : nonne  per  hoc  indagationum  genus  eô  devenit,  ut  ad 
generis  humani  utilitatem  vaccinam  inveniret  ? Attamen  quantum 
inest  discriminis  inter  vaccinatum  et  invaccinatum  ? Causam  hujus 
differentiæ  nondùm  attigimus  : an  ideo  minus  verum  est  vaccinam 
à variolis  defendere? 

Cur  igitur  (et  nunc  id  peto) , cur  causa , quæcumque  sit,  circa  fe- 
breni  flavani  non  idem  quod  vaccina  circa  variolas  ageret  et  effice- 
ret  ? An  est  ista  causa  ? Ità  est  ; constanter  observando  eam  versari 
inclimate,  manifesté  intellectum  est  : et  sanè  perspiemssimè  demon- 
stratur  : 

1. °  Febrini  flavani  nunquàni  futuram  in  coloniis,  si  Europæi  non 
illas  frequentarent. 

2. °  Demonstratur  etiam  ad  suscipiendum  morbum  aut  plus  aut 

minus  ipsâ  ratione  climatis  fieri  aptos  homines;  ità  ut,  eo  magis 
imminuatur  et  rarescat,  quo  longiùs  è regionibus  septentrionalibus 
in  regiones  æquinoctiales  descenditur. 

3. "  Dcmonstratur  Europæos  quos  febris  flava  adorta  est , in  futu- 
rum  eodem  morbo  rursùs  violari  non  posse,  quandiù  in  coloniis 
manent  ; tùm  flava  febris  non  rnagis  eos  exercet  quàni  plures  alii 
morbi  contagiosi. 

4. °  Demonstratur  Europæum  qui  in  Ainericâ  febrem  flavain  ex- 
pertiis  est  , iterùm  siinile  in  periculura  venire  posse , si  in  Europam 
redierit,  ibique  aliquandiù  permanserit  : idem  phænomenon  simi- 
liter  animadvertilur  in  iis  coloniarum  oriundis  hominibus  qui  ex 
Europâ  in  colonias  redeunt. 

Cur  nigrita  Africanus  flavâ  febre  non  corripitur?  Hanc  pulchram 
quæstionem  à fonte  repetere  mibi  liceat. 

Quanquàm  ab  Africâ  oriundi,  nigritæ,  justâ  cura  babiti,  in  omni- 
bus regionibus  vim  vitalem  habent,  et  corporis  compagine  eâdem,  et 
indole  eâdem  instrucli,  morbosque  ad  eosdeni  propensi  nascuntur. 
Ex  patriâ  raptos , in  terrain  alienam  devectos,  nigritas  urgent  sol 
novus,  novaque  vilæ  ratio  : omnes  autem  illæ  causæ  nonnihil  detra- 
hunt  ex  habilu  genuino,  nunquàm  tamen  funditùs  eum  pervertunt. 
Si  nigritani  in  borealibus  regionibus  Europæ  Americæve  natum  cum 
Africano  conféras,  gentem  minus  novam  quàm  variatam  conspicias  : 
hæc  observatio  corpus  nigritaruin  , noslro  admodùm  dissirnile,  nihil 
trabere  ex  regionis  temperie  aut  vilæ  latioue  probat. 

Europæo  juveni,  valenti,  colono  recenti,  pulsus  frequens  et  citatus, 
respiratio  crebra;  sanguinis  ex  venâ  hæmorragiisve  niissus,  purpureo 
colore  nitidus^  celeriter  concrescens  : calor  inconmiodus,  sitis  inex- 
tincta,  agitatio  menlis  incredibilis  et  anceps,  quæ  pericula  ipsi  immi- 
nentia  nunliat. 

Nigritæ  vero  pulsus  levis,  parvus,  in  depressionem  pronus  : respi- 
ralio  facilis  : fuscus  potiusquàrn  purpureus  sanguis,  sero  abundans, 
fibrinâ  indigentior,  tactu  unguinosus,  amaritudinegustum  lædit;  nigro 

colore  magis  quàm  rubro  linteum  singulariter  inficit , nec  coloretn 
purpureum  quo  fulget  sangiiis  europæus  aperto  cœlo  induit. 

Europæus , coloniarum  incola,  priorum  consuetudinum  amans , 
carnibus  vescitur,  vinum  liquoresque  alcoolicos  pofat  : nigrita  vero  , 
frugibus  utendo,  vaîescit;  aquam  maximè  appétit  : frigus  Eiiropæum 
delectat  : à frigore  sedulo  cavet  nigrita  : prier  à febribus  ardentibus  , 
inflamniationibus , febre  flavâ  lacessitur  ; alter  cachexiæ  morbisque 
nervosis  obnoxius  est  : denique  dùm  Europæus,  corpore  benè  con- 
stiluto  , inclcmentiâ  cceli  obruitur,  nigrita , servitutis  miseriis  et  la- 
boribus  sicut  oppressus,  niorbo  inviolatus  manet  et  senescit. 

Plures  causas  evolvere  propter  quas  ab  Africano  distat  Europæus  , 
pro  viribus  enitar. 

Experientiâ  constat  sanguinem  elemeutum  vitæ  præcipuum  : doce- 
mur  hâc  eâdem  (omni  theorice  remota)  alacritatem  virium,  caloris 
vitalis  propagationem  , robur  systematis  musculosi.  iis  præsertim  mu- 
tationibus  quas  respiratio  sanguini  infert,  conjunctissimè  cobærere. 
Vires  acquiriteô  majores  in  quibusdam  regionibus , provectioremque 
^tatem,  quo  sanguis  elaboratior,  obtinet  Europæus. 

In  quibusdam  regionibus  dico:  etenim  actio  sanguificationis  , quæ, 
ut  jam  anteàdixi,  Europæum  in  colonias  devectum  incitât,  illi  cala- 
mitates  plus  minùsve  lethiferas  minatur  , nedùm  valeludinem 
corroboret.  Ergo,  si  ejusdem  cœli  inclementiæ  haud  impatiens  nigrita 
\idetur,  undè  hoc  ipsi  adèo  singulari  favore  obligit  ? an  modus 
atfcoLToa-ÉCùç  in  utrâque  gente  non  diversè  habet  ? Perpendam. 

Quod  quidem  ipsis  patere  factis  videtur.  Etenim  sériés  præceps 
motuiim  respirationis  Europæi , nitidus  color  et  coagulatio  sangui- 
nis,  plenior  et  frequentior  pulsus,  emissio  abundans  caloris,  sonus 
gravis  vocis  : nigrilæ  verô  vis  pulmonum  sedata.  tennis  tardiorque 
pulsus,  niger  et  glulinosus  sanguis,  color  modéra*  us , frigoris  timor, 
vox  acuta;  hæc  omnia  phænomena  q”æ  ex  vital itate  \isceruin  tho- 
racis  oriuntur.  non  si  nilem  in  utrâque  gente  sanguifîcalionem  , et 
varies  ejus  modes,  sine  dubio,  prout  variaverit  regio , testantur. 

ündè  sanguificationis  raodi  ilii  varii?  An  quia  nigrifæ,  præ  Euro- 
pæis  , miiiùs  oxygenii  per  idem  tempus  absorbèrent?  xVa  lioece  ele- 
menlum  vitale  minus  illis  quàm  nobis  necessaiium?  Quædam  facta 
opinioni  meæ  favere  videntur. 

Omnes  peregrinatores  qui  Africain  perlustràrunt , mirali  sunt  fa- 
milias  numerosas  , in  casis  congregalas  angnstis  , ubi  nullus  palebat 
aëri  aditus,  fumo  densissimo  obscuris  , et  in  aëre  calido,  fœtido,  nec 
renovato  , in  compositione  chymicâ  admodùm  viliato,  mersas,  sine 
dülore  incommodisve  viventes. 

Nigritam  in  flumen  immersum  , et  diutiùs  quàm  Europæum  in 
aquis  abditum , sæpissimè  rairans  conspexi;  ilia  res  nota  colonis. 

Gongesti  et  depressi  in  partem  interiorem  navis  quæ  nigritas  in 
colonias  transvehit,  copulati  catenis,  ab  omni  motu  prohibiti,  almo 
lumine  orbati,  in  aëre  graveolenti,  malefico , nec  renovato  mersi  , 
miserrimi  ilü  Africani  auram  salubrem  et  frigidam  hauriendi  minùs 
quàm  Europæi  cupidi  sunt.  Factum  hocce  adnotatum  plures  chi- 
rurgi  navium  nigritas  importantium  mihi  asseruerunt. 

In  mense  junio  i788,ad anglica  comitia  eamesse  mensuram  navium 
nigritas  transvehentium  delalum  est , ut  nigritæ  spatium  oclodecim 
uncias  quadratas,  unicuique  modo  concessum  , facilè  pateret. 

Facinus  quod  in  Bengalâ  Europæi  passi  sunt  plurimi  superaddam. 

Seradje-ed-Doûlah  ^ cùm  die  junii  urbe.m  Calcutta  et  arcem 

William  nomine  invasisaet , centum  et  sex  quadraginta  captivos  anglos 
in  cæcum  carcerem  , nunc  in  historiâ  indicé  celebrem  , conjecit  : hoc 
barathrum  octodecim  pedes  quadratos  habebat  ; spatium  singulis 
captivis  circa  octodecim  uncias  quadratas  erat  : ante  finem  primæ 
diei  jamjàm,  non  plures  supererant  très  et  vigenti,  eamdein  quam 
alii  sortem  experturi. 

ülraque  si  conféras  et  perpendas  , inter  se  simillima  invenies.  In 
bis  speluncis  congeries  eadem  , idem  calor  , egestas  eadem  , sine 
dubio  eadem  desperatio,  viclimæ  tantiim  dissimiles.  Atlamen  earum 
diversissimus  exitus  : dùm  intra  diurnum  spatium  déficit  Europæus, 
et  à doloribus  vincitur,  vires  nigritam  non  deserunt,  molem  com- 

pedum  sustentât:  quanta  erit  tua  admiratio,  si  nigritam  conspexeris 
per  longos  menses  in  horribili  situ  durantem,cum  morte  luctantem, 
nec  aliud  sperantem  nisi  tcrrani  alicnam  quam  sudoribus  suis 
suoqiie  sanguine  irroret,  et  ubi  servus  moriatur  ! 

Sanguinis  nigritarum  enumeravi  proprietates  quasdam  pbysicas 
quæ  ad  proprietates  satjguinis  xenosi  accedere  videntur  : ciiin  auteni 
Africanus  sanguis  magis  venosus  quàm  arterialis  sit  (ut  ità  dicam) , 
ad  excitand.am  irrilabilitatem  organoruui  minus  valere  débet.  Hanc 
assertionem  verô  proximam  observatio  teslalur. 

Systema  inusculorum  nigritæ,  hocce  sanguine  nigro  irrigaturn  , 
offert  texium  flaccidius , colore  magis  violaceo  quàm  in  Europæo 
indutum  ; laceratur  faciliùs  , et  citiùs  putrescit.  Itaque  nigrita  calli- 
dior  magis  quàm  robustior  ; ad  exercilationes  assiduas  et  perlongas 
parùm  aptus  : fardé  se  moventis  aspectum  vix  tolérât  Europœus  : 
frustra  castigat  segnitiem , veniâ  sanè  dignam  , colonus  : frustré  ser- 
vorum  corpora  suorum  verberibus  laniat.  infelices  illi  nonnisi  ge- 
mitus  referunt , sed  facultatem  physicam  illis  à nalurâ  non  concessam 
edere  et  promere  nequeunt. 

Si  propensionem  ad  quietem  et  otium  insuperabilem  nigritis  dédit 
natura,  ilium  incommodum  beneficiis  et  muneribus  levât  : nigrita 
non  multis  eget  : cibus  ex  genere  vegetali  exceptus  famem  ejus  facilè 
plaçât  ;_imô  famés  nigritæ  quàm  Europæo  minus  intolerabilis  ; 
sæpissimè  moritur  inediâ  ut  è vifâ  se  liberet  : hæcce  morlis  species 
in  navibus  nigritas  imporlantibus  frequentissimè  sese  oslendit. 

Septentrioualiurn  regionum  incola  , aëri  sicco  et  frigido  obnoxius , 
fruges  terræ  non  sponte  ferenti  eripere  et  quasi  extorquere  coactus  , 
carnium  , liquorumque  alcoolicorum  maximè  appetens  , ad  omnia 
promplissimus  incedit  : stimulus  sanguinis  accedit  alibilis,  undè 
vires  ejus,  et  statura  eminens  , et  virtus  bellica  : boulimia  fréquenter 
ilium  vexât,  illique  est  exitio  , nisi  quàm  celerrimè  placalur  : cru- 
ciatus  famis  maximè  non  palitur. 

Quoniam  caloris  vitalis  fons  ab  energiâ  funclionum  actionibusque 
organicis  mauat,  facillimè  provides  hanc  proprielatem  vitalem  nigri' 

tarum  segnitiæ  digestionis  respirationis  et  corporis  motuum  esse 
participeni  : impatientia  Icvissimè  mutati  aëris,  studium  in  servandâ 
temperie  calidâ  et  semper  eâdem , probant  nigritarum  corporis  com- 
paginem  esse  refrigeraliorem  , ut  it<à  dicam,  europæâ  , atque  ideô  ad 
iniligandani  ccdi  vim  incensi  apliorein. 

Itaque , ciim  nigrita  ad  regiones  septentrionales  transfertur,  frigus 
lolerare  nequit  : cùm  reniediis  careat  quæ  in  exercitatione  assiduâ 
aut  in  victu  aniniali  invenire  posset,  mox  convulsionibus  tetani , aut 
comsuniplioni  phlegniasiæ  chronicæ  occumbit. 

Undè  seqiiitur  nigritam  et  Europæum  , colonias  incolentes,  ad 
cœli  naturam  sustinendarn  non  parileraptos  esse, 

Reipsâ , in  commentariis  meis  de  febre  flavâ  dernonstrare  sum 
conatus  quomodo  terribiJis  ille  morbus  mensuram  daret  mutalio- 
nuin  corporis,  et  animi  quas  experiatur  necesse  est  Europæus  ut 
colonias  incolumis  incolat.  El  eliam  quomodo  febris  flavæ,  physio- 
logiâ  illustralæ,  origo,  progressus  , exitus  et  complexiones  , ex  cor- 
poris compagine  genuinâ  Europæi , novoque  rhythmo  , qui  omnes 
fuuctiones  ordinalurus  est,  nascerentur. 

Nigrita  vcrô , præsidio  organisationis  peculiaris  munitus,  incle- 
mentiam  cœli  ardentis  patitur,  lerram  terræ  africanæ  in  America 
similem  reperit  ; sin  autem  patriam  , non  solcm  mutavit  : et  tanlum- 
modo  incommodis  viclûs  novi,  novique  laboris  quem  subire  cogitur, 
dolet. 

Alia  facta  congererem , si  mihi  necesse  esset,  ut  propositionem 
sequentem  emitierem  ; Sanguineum  systema  niinùs  valet,  prout  è 
geliciis  regionibus  recedis , et  ad  calidas  migras  : Europaus  et  nigrita 
ajricanus  hujusce  mensurce  mutabilis  fines  occupant. 

Constitutiones  pKysiologicæ  Europæi  nigrilæque  africani  nunc  dis- 
similes  invicem,  et  cum  regione  unicuique  iiatali  congruentes  viden- 
tur  : boréales  igitur  ad  regiones  torridas  migrantibus,  et  vice  versa, 
leges  naturæ  obstant  : frustrcà  legum  quæ  ordiueni  et  harmoniam 
mundi  servant  conternptores  , spatium  in  quo  includimur  traiisire 
volumus  ; frustrà  tempeslates  et  homines  superare  cogitamus  : ubi- 

que  nobiscum  indelebile  signum  nostræ  constitutioni  à regione  natali 
impositum  ferimus:  ubique  amor  patriæ  corda  agitai,  et  loca  ubi 
infantes  lusimusiti  memoriam  nostram  reducendo,  calamitatuin  sub 
sole  novo  nos  exspectanlium  nuncius  videtur. 

Si  hæc  facta  quæstionem  plané  non  solverent,  ad  analogiam  recur- 
rere  possem,  et  ab  infectionis  fautoribus  petere  ; Cur  morbi  conta- 
giüsi  ælales  quasdem  aggrediuntur ? Cur  istæ  aflfectiones  maximo 
furore  sæviunt  in  quosdain  populos  , et  peregrinos  non  infîciunt, 
quamvis  in  fomile  infectionis,  ut  indigenæ , positos?  Cur  verbi 
gratià,  matlaziw  huait , in  mexicanâ  regione,  albis  indigeuis  parcit, 
et  per<  ulit  Indos  qui  vicis'im  febri  flavæ  non  obnoxii  sunt?  Cur  pian^ 
niorbus  apud  nigrilas  contagiosus,  tam  rarô  in  albis  apparet,  invita 
illoruin  cohabitatione  cuni  primis  , etc.,  etc.? 

Sed  ad  propositum  redeamus. 

IVledici  qui  morbo  vini  contagiosam  inesse  negant,  addunt  etiam  : 
Flava  febris,  sicut  variolæet  lues  venerea,  ab  uno  corpore  ad  alterum 
non  transfertur;  tantummodo  marilimas  urbes  dévastât  : ergo  non  est 
contagiosa. 

Id  longissirnè  abest  à vero  : etenim  civitates  quæ  nonnisi  in- 
terjeclo  flunune  à civitatibus  infectis  separabantur , ipsæmet  in  se 
traxêre  pestein.  Academræ  scientiaruui  regiæ  indicavi  quomodô 
epidemiâ  flavæ  febris  in  Novâ-Aureliâ  , per  annum  1817,  grassante  , 
naves  (angücè  steam-boats)  Americanis  nnorbo  afflictis  oneratæ  , 
haiic  pestem  advexeruut  in  Natchez  urbein , Mississipi  proviuciæ 
capul,  à Novâ-Aureliâ,  ultra  centum  leucas  distantem,  et  tam  cxcel- 
sitate  silûs  quàm  cœ!i  salubrilale  notandam  ; cujus  urbis  cives 
banc  contagionis  importationem  verauî  esse  adèô  senserunt , et  testi- 
moniis  ce.  tissiinis  affirmârunt , ut  ex  eo  tempore  salutaria  quædam 
édicta  statuerint. 

Dùin  anno  1819  nova  et  teterrima  epidemiâ  Novam-Aureliam 
civibus  suis  exhauriebat , pluribus  exemplis  probatum  fuit  non  in 
dubio  habendum  esse  quiu  flava  febris  ultra  fomitem  infectionis 

iese  efl’underet  et  pervagarelur  ; audite  unum  factum  à docto  meo 
amico  Davidson  observatum^ 

Domina  Oudin,  horologii-opificis  filia  , ciim  à Galliâ  recenter  ad- 
venissel,  prope  ecclesiam  catholicam  sedem  sibi  statuerai,  cum 
domina  F'ignaud , XouisüaiViO  genere  oriundâ.  Priorem  febris  flava 
attigit  ; omni  studio  curât,  et  refovet  et  sustentât  posterior  : attamen 
cùm  vicinæ  et  aceibæ  mortis  spectaculum  efFugere  vellet,  domina 
Vignaud  proficiscitur  ad  præstantem  professorem  Lejort,  academiæ 
magistrum,  duabus  leucis  ab  urbe  distantis  ; ad  banc  diem^  hæc 
academia  in  perfectissimo  statu  sanitatis  permanserat.  Gnlvary 
puellæ  , dominæ  Lefort  neptes,  ibi  vitam  ducebant,  jtàm  quibus- 
dam  eiapsis  mensibus  ; advenit  D.  Vignnud  : non  incidit  in  animum 
hospitum  ut  morbus  veslimentis  communicari  pos^et  : jàm  ante 
finem  secundæ  diei , ambæ  neptes,  febre  flavâ  correptæ,  moriuntur. 
Tarn  subito  et  miserabili  exitu  terrilus,  statim  Davidson  discipulos 
separatim  habendos  dispergendosqiie  curât.  Juvenis  pupillus  , 
nomiue  Joannes  Rouss  j ex  Bnyou-Sarah  , ut  qui  solus  in  academiâ 
remansisset,  morbo  eodem  toliitur  : fugilivi  discipuli  saiutem  D.  Da- 
vidson providentiæ  manifesté  dt  buerunt.  — Ergô,  si  contagionis  hæc 
exempla  sæpiùs  inter  accolas  riparum  Mississipi  non  occurrunt , 
numéro  colonorum  hoc  phænomenon  attribuendum  est. 

Qui  fil  ut  theorice  infectionis  sublatâ , facta  sequentia  explanarî 
nullomodo  queant? 

Navis  è portu  infecto  egreditur  : classiarii  videntur  sani  et  benè 
valentes  : sed  iter  perficiendo , alios  post  alios  febris  flava  invadii  : quod 
quidem  in  navigationibus  non  semel  atque  iterùin  , sed  sæpissimè 
recurrit  : ab  adversariis  nostris  accipilur. 

Nunc  peto  an  aër  sit  contaminalus  islius  prædicti  phænomeni  ad 
explanalionem  et  inlelligenliam  salis  valeal  hoc  quod?  Hîc , in  riiedio 
mariuni , aspiciinus  unam  navetn  à eæleris  sejunctun,  et  ab  infec- 
tionis fomile  loiigé  remo'tatn  . variis  ventis  agilatam,  iis  omnibus  ob- 
noxiani  causis  quæ  pestem  banc  aut  propeliere  aut  ila  altenuare 

valent , ut  semen  ejus  quiescat  et  torpescat,  et  quæ  nunquàm  euntes 
nautas  cleserunt. 

Au  aclinitti  polest  aërem  impurum  in  quo  navis  itnmersa  erat 
anlequàm  proficisceretur,  semper  renianere  et  vini  habere  integram, 
et  causas  naturam  ejusclem  mutantes  superare  aut  repellere  ? An 
admiiti  potest  hune  aërem,  semper  comitem  navis , quidquid  in  se 
perniciosi  geret  pertinaciler  ad  uhimum  exercere.  Celerem  asphyxiam 
in  honiine  carbon is  vaporibus  exposilo  facilè  inlelligo  : sed  asphyxiæ 
quæ  in  eumdeni  hominem  sæviret , viginti  aut  Iriginta  diebus  post 
inspirationem  vaporum  lethalium  eJapsis  , remaneuti,  [unique  solùin 
vim  aliquam  habenti , nunquàm  fidem  tribuam.  Attamen  factum 
agnoscamus,  et  cuin  adversariis  nostris  navem  tanquàm  fomitem 
infeclionis  intra  suum  gremium  occul[antem  habeamus. 

Persequamur  : buic  navi  occurrit  allera  quæ  aggreditur  et  illam 
invadit  (exstant  exempla)  :sed  nautæ  victores,  morbo  quo  victi  labo- 
rant  mox  ipsi  etiam  afïiciunlur;  et  navis  in  quâ  sanitas  integra  et 
incorrupta  fuerat , in  novum  infectionis  fomitem  convertitur  : hic 
secundus  fomes , suâ  vice,  aliis  navibus  contagium  transmittere 
polest  : an  ilia  transmissio  morbifica  aëri  tanlùm  contamiuato  ob- 
noxia  sit  , adversarios  nostros  rogo  ut  nos  edoceant  quâ  ratione  fiat 
dislribulio  aut  parlitio  hujus  aëris  cujus  vim  et  consequentias  nullo- 
modô  conjprehendere  licet,  Deniquè  dicant  quomodo  considerandi 
sint  infectionis  fomiîcs  qui  navigant  etpropagant  morbos,  nisi  conta- 
giosi  habeantur. 

Qu  odeumque  respondeant , probafum  est  infeclionis  fomitem 
secundi  originem  fieri  posse  : hune  tcrlii  fomitis,  qui  plus  minùsve 
spath  causa  , cum  primo  fomite  non  communicat  : hoc  in  contro- 
versiam  et  litem  revocari  nequit. 

Hîc  igitur  adversariorum  opinio  secum  ipsa  discrepat  j undè  mala 
funestissima  facilè  derivarentur. 

Et  vero  illi  auclores  , prædicando  hujus  morbi  causam  repetendam 
esse  à causis  ad  loca  pertinentibus , spatium  quadraginta  dierum  na- 
vibiis  impositum  improbant , salutaresque  leges  quæ  transmissionem 


( '7  ) 

afFectjonum  contagiosarum  coercent  , rejiciunt.  Sic  persuadent  incolis 
civitatis  quam  febris  flava  invadit,  ut  fugiendo  salutem  exquirant;  se- 
dalo  autem  et  frigido  animo  naves  quas  ipsi  infectionis  fomitem  intra 
se  occultare  et  geslare  inteliigunt,  recipiunt  : bine,  per  salutarem 
providentiani , magnam  civium  frequeiitiam  niorti , quantum  in  ipsis 
est,  eripiunt  ; illinc  adniiltunt,  fovent,  accumulanique  conlagii  le- 
thalia  semina.  Hinc  pesli  obluctantur,  et  quàm  multos  ipsi  subdu- 
cunt  ; illinc  malo  vim  addunt,  dùm  arma  nova  subjiciunl.  Hinc  ratio 
illis  in  tenebris  facem  præfert  ; hinc , systematum  amore  lenacissimo 
devincti , ultrô  in  errorem  sese  immittunt.  An  manifestiùs  inter  se 
contraria  et  repugnantia  esse  possunt  ralio  agencli  quam  experiri 
volunt,et  perspicua  præcepta  per  quæ  hæc  daranatur? 

Fautorum  infectionis  objectum  düuere  iterùm  mihi  liceat  : flava 
febris  sicut  variolæ  non  transmitlitur  ; ergô  non  est  contagiosa.  Sed 
igitur  morbus  contagiosus  citetur  qui  variolarum  viam  et  modum 
sequatur?  Si  variolæ  contagii  verum  exemplum  præbent  ; nisi  va- 
riolæ , nullus  morbus  contagiosus  erit;  et  cùm  à variolis  virus  vacci- 
num  defendat,  variolarum  naturam  conlagiosam  negare  possem.  Sed 
hîc  , cum  verbis  ludere  non  agitur  : facta  lumen  nobis  præferentia 
colligamus. 

A longo  tempore  cognitum  est  causarum  peculiarium  collectio- 
nem  ad  contagionis  incremenium  et  propagationern  necessariam  esse. 
Hæ  causæ  physicæ,  morales  , et  atmosphæricæ  præcipuèsunt  , cum 
illarum  absentiâ  aut  renovatione  morbi  contagiosi  evanescunt  aut 
renascuntur  : sic  pestis  et  syphilis  [)cr  aërem  non  sese  transmittunt  : 
sic  typhus  exercituum  , tempore  frigido  vel  humido  ingravescit , 
vimque  suam  æstivâ  tempeslate  amiltit  ;'sic  variolæ,  in  cursu  vifæ 
nos,  nisi  semel  , sæpiùs  non  aggrediuntur  : sic  lues  venerea , quos 
jàm  percussit , imprimis  laboral  ; sic  in  Ægypto  rabies  non  obser- 
vatur  , quamvis  evolutioni  suæ  omnes  condiliones  faveant  : sic  va- 
riolæ epidemicæ,  cum  mutalione  tempestalis  , subito  desinunt  : sic 
tandem  causæ  quæ  febris  flavæ  originem , prop.igationem  , extinc- 
tionemque  spectant  , aëri , chmati , locis  inhærentes  videntur. 

Üsque  ad  id  teinpus  probalun»  est  vim  hijjus  morbi , cum  solis 
ardoribus  crescere  , et  cum  frif[oribus  minui  necnon  exiingui. 

Probatum  est  banc  aflTeclionem  quasdam  latitudines  nùnquàin 
anlecedere , et  in  medio  lerrarum  greniio  nunquàm  exoriri. 

Probatum  est  flavam  febrem  sævitatem  suam  in  urbes  maritimas 
adhibere  : et  aërem  maris  seu  fluviorum  suam  mîgrationem  adju- 
vare. 

Denique  probatum  est^  illam  classiariis  navis  infeclæ  maximè  in- 
Iroduci  posse. 

En  facta,  leges  salubres  condudere  facile  est. 

Adversarii  nostri  sine  intermissu  recantant  : Gaz  seu  miasmaè  pa- 
ludibus,  arctis  viis,  sordidis  canalibus  , substantiis- putredine  vi- 
cialis  , sese  attollentia,  causæ  flavam  febrem  procréantes  sont. 

Non  injusiè  niirandum  est  illos  auctores , ad  banc  opinionem  con- 
firmandam  , non  quædam  expérimenta  suscepisse  quibus  seu  natu- 
ram,  seu  agendi  modum  istorum  miasmatum  probavissent.  übicum- 
que  nascantur  , numerosum  et  variatum  gignunl  ordinem  febrium 
iutermittentium  aut  rernittentium  quas  semper  féliciter  cortex  poru- 
vianus  certat:  hoc  phænomenon  in  India,  yifricâ  et  America  visum 
est:  et  inter  medicos  constat  quantum  illi  morbi  et  febris  flava  inter 
se  dilferaul  : quod  ad  febrem  flavam  intermittenlem  attinet , nulla  , 
usque  ad  hodiernam  diem , exislit  observatio. 

An  meliùs  cognoscitur  actio  miasmatum  substantiis  animalibus  in 
putredinem  mutatis  provenienlium?  Nescio  qnid  conjectem. 

Jiniii  primis  diebus  (1817)  Novæ-Aureliæ  aderam  : radios  ardentes 
sol  ernittebat  , aëris  æstus  in  noctibus  spargebat  , fluvius  silebat, 
numerosi  peregrini  maximis  bis  caloribus  quassati,  teterrimam  epi- 
demiam  quæ  paulô  post  nos  percussit  prænuntiabant.  Navis  è.Cubâ 
profecta  erat , Novam-Aureliam  aditura  : imposilæ  merces  in  hoc 
genere  carnis  , sole  siccatæ,  serves  bispanos  alentis  , taulummodo 
consistebant.  Quam  in  trajectu  mutationem  hæc  cibaria  annona 
subierit , inscius  snm  : en  quæ  consecnta  sunt.  Cùm  in  oram  vadosam 
advenisset  navis,  odorem  adeô  infectum effundebat , ut  ejns  approxi- 

matio  intoleranda  esset.  Sequentibus  diebiis,  dum  merx  ex  illâ  de- 
prompta  in  litlus  exponebatur,  naves  circumstantes  discedere  coactæ 
fuerunt.  Paulo  pôst,  hæc  congeries  putrida  , in  apricum  prolata, 
odorem  fam  graveolentem  exhalabat,  ut  universæ  reclainationes  au*- 
direntur. 

Ab  aucforitale  injunctum  fuit  D.  Dow,  mihique  , in  rem  præsen- 
teni  venire,  merceni  pro  vero  probare,  et  quid  sit  agendum  perpen- 
dere.  Undecimâ  horâ  matulinâ,  sæviente  ingenti  calore  , duce  navis 
allisque  præsenlibus  , infeclionis  fomitem  pensavimus:  hæc  congeries 
fcetida  niista  fuit  ut  singulaiiin  et  generatim  iuspiceretur  : sanies  icho- 
rosa  subviridisque  intùs  et  extùs  fluebat  : carnium  pars  , nondùm 
putrida , vermibus  scatebal  : auctoritas  banc  infectam  merceni  in 
fluvium  coujici  jussit  , navemque  ad  alteram  ripam  transire  : 
quis  credat  naulas  navis,  naulasque  decretura  palratos,  nostræque 
perquisidonis  testes  , meque  bis  miasmalibus  quasi  imbutum  , quis 
credat  nullum  ex  tôt  bominibus  ægiotantem  factum  esse  ? lu  sep- 
tembri  mense  tantummodô  febre  flavâ  laboravi. 

Tandem  si  in  Europâ  endemica  sit  febris , cur,  similis  febri  flavæ 
americanæ,  iudigenis  non  parcit?  Cur  cœnobia.  quamvis  in  fomite 
infeclionis  sita,  salubria  permanent,  si  integram  sequestrationem 
observant , etc.? 

At  si  llava  febris  , dicunt  infectionis  fautores,  contagiosa  sit,  talis 
semper  esse  débet.  Kespondebo  febrem  flavam  eadem  symptomata, 
easdem  læsiones  patbologicas  , eamdem  curationem  non  semper 
præbere  : febris  flava  sporadica  , et  febris  flava  typboïdæa  adeo  inter 
se  difl’crunt,  utpermisceri  non  possint  : banc  discrepantiamin  scriptis 
meis  de  febre  flavâ  summatim  primus  exposui. 

In  omni  regione^  experientiâ  probatur,  si  morbus  è sporadico 
in  epidemicum  transeat,  processum  rapidiorem  , symptomata  gra- 
viora,  prognosim  acerbiorem,  curationem  difliciliorem  , mortalita- 
temque  majorem  esse  : comprobalur  eliam  oriri  funestas  com- 

plexiones  quæ  rnorbi  primigeniam  natiiram  immutant.  Arlismedicæ 
principes,  qui  diversas  epidemias  tam  doctè  tamque  verè  descrip- 
serunt , hoc  factum  exquisitis  observationibus  demonstrant  : et 
quemadmodùm  dysenteria  aut  exercituum  febris  pulrida  , habita 
ratione  teinporis  , loci  hominumque  , contagiosæ  fiant  , sic  flava 
febris  cum  typho  complexa  importari  et  transniitti  potest. 

Ergo  (juod  ad  naturam  febris  flavæ  attinet  y infectionis  theorice 
cum  faclis  non  constat. 

Antequàm  hune  commentarium  perficiam,  febris  flavæ  et  dysen- 
teriæ  convenientiam  supra  institutain  breviter  explanabo. 

Febris  flava  sporadica  ventriculi , sicut  dysenteria  sporadica  crassi 
intestini , inflammatio  acuta  est. 

In  utroque  morbo,  fluidi  elastici  exhalantur. 

In  utroque,  vomitus  et  dejeclionum  iiiateria  cum  inflammationis 
intensilate  discrepat  : vomitus  biliosi,  cruenti  et  nigri , dejectionibus 
mucosis  , sanguinolentis  et  gaugrænosis  congruunt. 

Vomitus  biliosi,  sicut  dejectiones  mucosæ , sæpiüs  bulias  aërifor- 
mes  continent  : vomitus  cruenti,  sicut  dejectiones  sanguinolentæ , 
vim  morbi  demonstrant , at  spem  salutis  non  tollunt  : vomitus  nigri , 
sicut  dejectiones  gangrænosæ,  proximam  et  certam  mortem  prænun' 
liant. 

In  dysenteria  sporadica,  dolorum  omnis  et  subita  omotio,  dejec- 
tionibus fœtidis  et  non  voluntariis  stipata  ; in  febre  flavâ  sporadica  , 
lacerationis  epigastricæ  cessatio  , vomitibus  nigris  comitata,  intestini 
et  ventriculi  mortificationem  demonstrant. 

In  utroque  , systematum  nervorum  et  musculorum  functiones  non 
pertiirbantur. 

Sicut  febris  flava  sporadica  , dysenteria  sporadica  nunquàm  conta- 
giosa  est. 

Vomitus  aut  dejectionum  materiæ  inoculatio  febrem  flavam  aut 
dysenteriam  nunquàm  producet. 

In''  utroque  , curatio  in  remediis  inflaniniationi  accommodatis 
inesti 

In  utroque,  indagationes  anatoraicæ,  ventriculi  aut  intestini  niern- 
branam  mucosam  plus  minùsve  inflanmiatain,  aut  crassain  , aut 
exulceratam  semper  ostendunt. 

Ventriculi  et  intestini  inflammatio  chronica  , quæ  post  febrem 
flavam  et  dysenteriam  perserverat  , niutatione  cliniacis  sæpè  sa- 
uatur. 

Dysenteria  Europæumad  vim  cœli  coloniarumsustinendam  parat; 
febris  flava  hoc  phænomenon  perficit. 

Si  isti  morbi  cuni  typho  conjuncti  sint,  tùii  cilissimè  incedunt, 
et  contagiosi  fiunt  ; tum  curatio  mutât  ; tùm  sanguinis  missiones 
removentur  ; tùin,  præter  annotationes  pathologicas  suprà  dictas, 
cerebrum , medulia  spinalis  , cor  et  pulmones  læduntur. 


• : •'■■■  ■ ’ngf.a  - I -îffr*  î iir.twjiiu'i 

. ' . - M .(il  . /.Ji  . 

fi:  ■ ; '■■(:  ■ 1'.  iîtT.  • 

' ' \v '*  >v  - r i-  . : '••  ir,:'.' *-■  ' 

.*  ‘ -jvV  i ,.  rjjù’K\  ,j'.îj5'  i 

- ■ i ' ' - ; ' ^ ‘ i.  »•>  I -Uï  '' f '' -f  ii  '{• 


- {" 


. . " v:: 


i- 


\ 


V . 'I 


